钦定古今图书集成/理学汇编/字学典/第114卷 > 杨桓
## 钦定古今图书集成/理学汇编/字学典/第114卷 > 杨桓

按《元史》本传：杨桓，字武子，兖州人。由济宁路教授召
为太史院校书郎。至元三十一年，拜监察御史。有得
玉玺者，桓辨识其文曰：‘受天之命，既寿永昌’。即为文
述玺始末。成宗即位，升秘书少监。博览群籍，尤精篆
隶之学，著《六书统》《六书溯源》《书学正韵》行于世。”
按《书史会要》：“杨桓善大小篆，尝著《六书统》，以诏书刻
之。《尚方》。篇帙浩穰。学者莫之能究。